Et typisk forløb varer et sted mellem 5-12 sessioner. Det er naturligtvis forskelligt fra person til person og afhængigt af problemstilling. Et forløb kan både være lidt kortere og lidt længere, men som udgangspunkt er metakognitiv terapi en korttidsbehandling, der har gode resultater allerede efter få behandlinger.
Vi anbefaler, at du kommer én gang om ugen, især i starten af et forløb, da det vil give de bedste resultater.
Dit forløb tilrettelægges sammen med psykologen, så det passer til dig og dine behov. Det er fx også muligt at komme to gange om ugen for et mere intensivt forløb, mens det for andre er mere passende, at der går to uger mellem hver session.